నా పనే అది: రోహిత్‌ శర్మ - My job is to play in certain manner and I will try doing that says Rohit - EENADU
నా పనే అది: రోహిత్‌ శర్మ
విశాఖ: జట్టు కోరుకున్నట్టుగా ఆడటమే తన లక్ష్యమని టీమిండియా ఓపెనర్‌ రోహిత్‌ శర్మ అన్నాడు. దక్షిణాఫ్రికాతో తొలి టెస్టులో వరుస శతకాలతో దుమ్మురేపిన అతడు టీమిండియా విజయం తర్వాత మీడియాతో మాట్లాడాడు.
'జట్టు అంచనాల మేరకు ఆడటమే నా పని. అందుకోసమే ప్రయత్నిస్తున్నా. ఏదో ఓ రోజు ఓపెనింగ్‌ చేయాల్సి వస్తుందని నాతో రెండేళ్ల క్రితమే చెప్పారు. నెట్స్‌లోనూ నేను కొత్త బంతితోనే సాధన చేస్తాను. అందుకే నా ఎంపిక ఆశ్చర్యంగా అనిపించలేదు. ఆడేది ఎరుపు బంతా, తెలుపు బంతా అన్నది ముఖ్యం కాదు. ఆరంభంలో ప్రాథమిక అంశాలపై దృష్టిపెట్టి ఆచితూచి ఆడాలి. ఆఫ్‌ సైడ్‌ వెళ్లే బంతుల్ని వదిలేయాలి. దేహం మీదికి వచ్చేవాటిని ఎదుర్కోవాలి. బ్యాటింగ్‌ చేస్తున్న పరిస్థితులను బట్టి అంతా ఆధారపడి ఉంటుంది. ఆచితూచి ఆడుతూనే దూకుడు ప్రదర్శించడం నా మంత్రం' అని రోహిత్‌ అన్నాడు.
'రెండో ఇన్నింగ్స్‌లో షాట్లు ఆడాలని భావించా. ఈ రోజుల్లో బౌలర్లు తెలివిగా బంతులు వేస్తున్నారు. పరుగులు రావొచ్చు లేదా ఔటైపోవచ్చు. ఐతే ఆత్మవిశ్వాసంతో ఆడాను. ధైర్యం ఫలితాలను ఇస్తుందని నా నమ్మకం. ఈ టెస్టులో ఎన్నో చోటు చేసుకున్నాయి. రికార్డులపై మాత్రం అవగాహన లేదు. ఆటను ఆస్వాదిస్తూ జట్టును పటిష్ఠ స్థితిలో పెట్టడంపైనే దృష్టి పెట్టా. అత్యుత్తమంగా ఆడాలని భావించా. గెలిపించాలని కోరుకున్నా. పిచ్‌ మందకొడిగా ఉండి బౌన్స్‌ తక్కువగా ఉంటే బ్యాట్స్‌మెన్‌కు కష్టం. మా వద్ద వికెట్లు తీసే బౌలర్లు ఉన్నారు. నాలుగైదేళ్లుగా మమ్మల్ని మేం పరస్పరం ప్రోత్సహించుకుంటున్నాం. రెండో ఇన్నింగ్స్‌లో వైవిధ్యమైన బౌన్స్‌, రివర్స్‌ స్వింగ్‌ మేలు చేసింది. కట్టుదిట్టంగా బంతులు వేసి ప్రత్యర్థి బ్యాట్స్‌మెన్‌ను అసౌకర్యానికి గురిచేశాం. 4, 5 వికెట్లను త్వరగా పడగొట్టడం కలిసొచ్చింది' అని రోహిత్‌ వెల్లడించాడు.
naa pane adhi: rohithe sharma - My job is to play in certain manner and I will try doing that says Rohit - EENADU
naa pane adhi: rohithe sharma
visakha: jattu korukunnattugaa aadatame tana lakshyamani teamindia openare rohithe sharma annadu. dakshinaafrikaato toli testulo varusa satakaalato dummurepina atadu teamindia vijayam tarvaata meediatho matladadu.
'jattu anchanaala meraku aadatame naa pani. andukosame prayatnistunnaa. edho oo roju openinga cheyalsi vastundani naatho rendella kritame cheppaaru. netseloonuu nenu kotta bantitone saadhana chestaanu. anduke naa empika aascharyamgaa anipinchaledu. aadedi erupu banta, telupu banta annadi mukhyam kaadu. aarambhamlo praathamika amsaalapai drushtipetti aachituchi aadaali. aff saide velle bantulni vadileyaali. deham meediki vachevaatini edurkovali. battinge chestunna paristhitulanu batti antaa aadhaarapadi untundi. aachituchi aadutuune dookudu pradarsinchadam naa mantram' ani rohithe annadu.
'rendo inningsello shaatlu aadaalani bhavincha. ee rojullo boularlu telivigaa bantulu vestunnaru. parugulu ravochu leda autaipovachhu. aithe aatmaviswaasamto aadaanu. dhairyam phalitaalanu istundani naa nammakam. ee testulo enno chotu chesukunnayi. recordulapy maatram avagaahana ledu. aatanu aasvaadistuu jattunu patishta sthitilo pettadampaine drushti petta. atyuttamamgaa aadaalani bhavincha. gelipinchaalani korukunna. piche mandakodigaa undi bounse takkuvagaa unte batsemenniku kashtam. maa vadda viketlu teese boularlu unnaaru. naalugaidellugaa mammalni mem parasparam prothsahinchukuntunna. rendo inningsello vaividhyamaina bounse, riverse swinge melu chesindi. kattudittamgaa bantulu vesi pratyarthi batsemenni asoukaryaaniki gurichesam. 4, 5 viketlanu twaragaa padagottadam kalisochindi' ani rohithe velladinchaadu.